Diari Oficial de la Generalitat Valenciana


Sumari del DOGV 1930, del 23-12-1992 (1992/826712)

ORDRE de 25 de novembre de 1992, del Conseller d'Industria, Comerç i Turisme, sobre convocatòria de beques per a postgraduats.
------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/11/25/(8)/dof/vci/html**

### Dades del document

Número de DOGV
:   1930

Data del DOGV
:   23-12-1992

Secció del DOGV
:   DISPOSICIONS GENERALS

Número del document
:   1992/826712


Data del document
:   25-11-1992

Organisme emissor
:   Conselleria d'Indústria, Comerç i Turisme

Tipus de document
:   Ordre

Ordre de 25 de novembre de 1992, del Conseller d'Indústria, Comerç i Turisme, sobre convocatòria de beques per a postgraduats.  
El canvi accelerat a què es troba sotmès el sector de la distribució comercial fa necessari el desenvolupament de les activitats professionals cap a l?especialització en aquest sector. Davant aquesta conjuntura, la Conselleria d'Indústria, Comerç i Turisme fa pública la següent convocatòria de beques.  
I. Nombre de beques i dotació  
Les beques es convoquen en nombre de dos, i estan dotades amb 145.000 pessetes brutes mensuals cadascuna. Així mateix se subscriurà un segur mèdic a favor dels becaris.  
II. Durada de les beques  
El període de gaudi d'aquestes serà d'onze mesos. La incorporació dels becaris a les activitats que els corresponga es produirà a partir de l?1 de gener de 1993.  
III. Termini de sol·licitud  
El termini de presentació de sol·licituds serà de 15 dies hàbils a partir de l?endemà de la publicació d'aquesta convocatòria en el Diari Oficial de la Generalitat Valenciana.  
IV Requisits de les persones sol·licitants  
1. Per a optar a aquestes beques seran necessaris els requisits següents:  
a) Tenir la nacionalitat espanyola.  
b) Estar en possessió del títol de llicenciatura o similar.  
2. Seran considerats mèrits preferents:  
a) Llicenciatura en dret o ciències econòmiques i empresarials  
b) Haver realitzat el Master en Distribució Comercial.  
e) Coneixements d'idiomes.  
V. Formalització de sol·licituds  
Els candidats hauran de remetre les seues sol·licituds a la Direcció General de Comerç (Av. Navarro Reverter, 2-1, 46150 València).  
A les sol·licituds caldrà adjuntar la documentació següent:  
a) Currículum, del qual formaran part les seues dades personals, data de naixement, domicili, telèfon i una fotografia format carnet.  
b) Expedient acadèmic.  
c) Qualsevol altre document que acredite la possessió d'altres títols o mèrits docents, d'investigació, professionals o de coneixements d'idiomes.  
VI. Procés de selecció i adjudicació de les beques  
En el termini màxim d'un mes des de la data de compliment del termini de presentació de sol·licituds, es procedirà a l'adjudicació de les beques per la Directora General de Comerç, a proposta d'una comissió avaluadora de la qual formaran part:  
- El Cap de l?Area de Comerç, com a president.  
- La Secretaria General Administrativa de la Conselleria d'Indústria, Comerç i Turisme.   
- La Cap del Programa de Formació.  
La omissió avaluadora podrà convocar tots aquells candidats que considere convenients, per a comprovar, mitjançant entrevista, els extrems dels mèrits adduïts que estime d'interès o realitzar les proves que considere necessàries.  
La comissió avaluadora podrà declarar deserta, totalment o parcial, l'adjudicació de les beques convocades.  
La resolució d'adjudicació de les beques, que contindrà la llista de candidats seleccionats i també dels suplents, es notificarà a les persones interessades i es publicarà al Diari Oficial de la Generalitat Valenciana.  
Si una vegada adjudicades les beques es produís la renúncia de qualsevol d'elles pel seu titular, o la pèrdua per qualsevol causa, a l'aprofitament d'aquesta, la Direcció General de Comerç podrà assignar per a continuar en l?ús d'aquesta beca al candidat que seguesca a continuació com a suplent en la llista a què es refereix el paràgraf anterior.  
VII. Obligacions dels becaris  
Els becaris realitzaran, durant el període d'aprofitament de la beca, estudis i anàlisis del sector comercial.  
Aquestes beques són incompatibles amb qualsevol altra beca o ajuda, com també el desenvolupament d'una activitat laboral regular. La infracció d'aquesta regla autoritza la Conselleria d?Indústria, Comerç i Turisme a cancel·lar la beca.  
La Direcció General de Comerç s'encarregarà d'ordenar les activitats dels becaris, i també de resoldre les incidències que es produesquen durant el període d'aprofitament de les beques. Així mateix podrà deixar- sense efecte aquestes en el cas que es produís incompliment de les obligacions per part dels becaris.  
Quedarà sense efecte la concessió de la beca, després de l'audiència a la persona interessada, quan no es realitze l'activitat que va motivar la concessió, quan es deixen de reunir els requisits que es van exigir o quan s'incomplesquen, sense causa que ho justifique, les condicions establertes en la corresponent convocatòria.  
VIII. Consignació pressupostària  
L?adjudicació de les beques estarà condicionada a l'aprovació del pressupost corresponent a l?exercici 1993 i als crèdits que es destinen per a tal fi.  
IX. Normativa aplicable  
En tot el que no proveu aquesta ordre serà d'aplicació el que disposa el Decret 108/1992, de 6 de juliol, del Govern Valencià, pel qual es regula la concessió de beques.  
València, 25 de novembre de 1992.  
El Conseller d?Indústria, Comerç i Turisme,   
ANDRES GARCIA RECHE


Còpia Permalink ELI